**NERINGOS GIMNAZIJA**

**KARJEROS SPECIALISTO**

**2024 - 2025 MOKSLO METŲ PROGRAMA**

**Tikslas:**

Sudaryti sąlygas mokiniams ugdytis karjeros kompetencijas, būtinas sėkmingam mokymosi krypties, profesijos ir (ar) darbinės veiklos pasirinkimui, perėjimui iš mokyklos aplinkos į darbinę aplinką, tolesnei profesinei raidai ir mokymuisi visą gyvenimą.

**Uždaviniai:**

•Sudaryti sąlygas ir siekti, kad kiekvienas mokinys galėtų ugdyti 4 kompetencijas: pažinti save, karjeros galimybes, planuoti karjerą ir ją įgyvendinti.

• skatinti mokinius pažinti savo asmenybės savybes, interesus, gabumus, įgūdžius ir jų sąsajas su karjera;

• plėtoti darbo galimybių, darbo pasaulio, profesijų įvairovės ir kaitos supratimą;

• ugdyti gebėjimą rasti ir efektyviai naudoti karjeros informaciją;

• skatinti gebėjimus sieti savo mokymosi rezultatus, kompetencijas, gabumus ir interesus su karjeros pasirinkimais;

• išugdyti gebėjimus kelti gyvenimo ir karjeros tikslus ir priimti karjeros sprendimus;

• padėti mokiniams mokymosi ir laisvalaikio veiklose taikyti ir tobulinti karjerai svarbiausias bendrąsias kompetencijas.

• Padėti gimnazistams planuoti individualią karjerą (teikti informaciją apie studijų galimybes, informuoti apie darbo rinkos pasiūlą, paklausą bei darbo paiešką).

• Organizuoti mokinių susitikimus su mūsų gimnaziją baigusiais mokiniais, įvairių profesijų atstovais, profesinių, aukštųjų mokyklų atstovais; darbdaviais, verslininkais, užimtumo tarnybos atstovais; taip pat organizuoti informacinius, metodinius renginius karjeros klausimais.

• Rengti edukacinius, kultūrinius, socialinius projektus; koordinuoti išvykas į darbo ir profesinio ugdymo įstaigas.

• Teikti individualias ir grupines konsultacijas gimnazijos bendruomenei.

• Kaupti ir skleisti informaciją profesinio orientavimo klausimais (skelbti aktualią informaciją profesinio orientavimo klausimais gimnazijos, UK internetiniuose puslapiuose, pagal poreikį mokytojų kambaryje, teikti gimnazijos bendruomenės nariams informaciją apie darbo rinkos poreikius ir profesijų paklausą; organizuoti karjeros dienas gimnazijoje; vykdyti švietėjišką bei tiriamąją veiklą gimnazijoje: ją analizuoti; kaupti naujausią literatūrą, susijusią su mokinių karjera ir įsidarbinimu;

• Bendradarbiauti su kitais karjeros specialistais, profesinėmis mokyklomis ir kitomis ugdymo arba darbo institucijomis; bendradarbiauti su klasių vadovais, dalykų mokytojais, teikti jiems atitinkamas konsultacijas.

• Konsultuoti mokinių tėvus (globėjus, rūpintojus) jų vaikų profesijos pasirinkimo klausimais.

• Organizuoti mokinių profesinį veiklinimą (darbo vietų stebėjimą, mokinių mini praktikas, sėkmės pamokas, asistento dienas ir pan.), įgytos patirties aptarimą ir kitas veiklas.

**Darbo būdai, metodai ir priemonės ir formos:**

Individualios konsultacijos, grupinis darbas, darbas klasėse, tėvų konsultavimas, bendravimas su socialiniais partneriais ir kitomis ugdymo įstaigomis, informacijos paieška ir sklaida internete, profesinis informavimas pamokų ir klasių valandėlių metu, ugdymo karjerai informacinis stendas.

**Ugdymas karjerai gimnazijoje vykdomas:**

- 1–10 klasių mokiniams įvairių dalykų mokytojai ugdymą karjerai integruoja į mokamąjį dalyką;

- per 1–10 klasių vadovų veiklą: klasių vadovai savo veiklos planuose numato ugdymui karjerai valandėles per mokslo metus, fiksuoja TAMO e. dienyne;

- per kultūrinę, pažintinę veiklą, neformalųjį ugdymą;

- per dalyko „Ugdymas karjerai“ pamokas 7 – 8 kl., I - II gimnazijos klasėse;

- per temines pamokas, konsultacijas III – IV gimnazijos mokiniams - užsiėmimai susiję su savęs pažinimo, karjeros galimybių pažinimo, karjeros planavimo ir įgyvendinimo temomis: „VBE. Kaip tinkamai pasirinkti?” „LAMA BPO sistema“ „Studijos Lietuvoje ir užsienyje“ „Studijų sritys ir kryptys“ „CV ir motyvacinis pokalbis“ „Darbo paieškos būdai ir formos“ ir kt.

|  |  |
| --- | --- |
|  |  |

1. **UGDYMAS KARJERAI**

|  |  |  |  |
| --- | --- | --- | --- |
| **Paslaugos pavadinimas** | **1 – 4 kl.** | **5 – 6 kl.** | **7 - 8 kl. ; I – II gimnazijos kl.** |
| Grupinės paskaitos ir / ar teminės užduotys grupėse | Teminės pamokos ir / ar praktinės užduotys, susijusios su savęs pažinimo ir karjeros galimybių pažinimo temomis.  (Pamokų temų išplanavimas pateikiamas žemiau) | | |
| Simuliaciniai /  imitaciniai /  patirtiniai praktiniai užsiėmimai | Patirtiniai/praktiniai užsiėmimai grupėse (pvz., debatai, mokymasis prisistatyti skirtinguose kontekstuose, verslo kūrimo imitacinės užduotys ir kt.) apie profesijas, darbo pasaulį, skirtingas darbo formas, kitas galimybes (pvz., savanorystę, verslą, antreprenerystę), skatinant savo ir karjeros galimybių pažinimą ir sėkmingą tolesnį karjeros planavimą. | | |
| Ugdymas per žaidimus, naudojantis įvairiomis ir visiems prieinamomis priemonėmis, galimybė naudotis www.mukis.lt arba karjeros vadovo knyga ir kt. savo pasirinktais įrankiais | Užsiėmimai skirti karjeros kompetencijas ugdantiems žaidimams. | | |

1. **KONSULTAVIMAS**

|  |  |  |  |
| --- | --- | --- | --- |
| **Paslaugos pavadinimas** | **1 – 4 kl.** | **5 –6 kl.** | **7 - 8 kl. ; I – II gimnazijos kl.** |
| Įsivertinimo testų atlikimas remiantis www.mukis.lt, [www.euroguidance.lt](http://www.euroguidance.lt) puslapiuose esančiais įsivertinimo įrankiais ir kitais karjeros specialisto pasirinktais įrankiais |  | Padėti mokiniui pažinti savo individualias savybes,  galinčias turėti įtakos karjerai. Įsivertinimo testo rezultatai aptariami individualios konsultacijos metu. | |
| Karjeros plano kūrimas grupėje |  | Padėti mokiniui susikurti / pasirengti asmeninį karjeros planą, įvertinant mokinio galimybes ir tikslus, galimus karjeros pasirinkimus. | |
| Individualios konsultacijos gyvai ir nuotoliniu būdu (karjeros plano ir įsivertinimo testo rezultatų aptarimas individualiai) |  | Padėti išsiaiškinti mokinio stiprybes ir silpnybes, galimybes ir tikslus, įvertinti karjerai svarbius mokinio veiksnius. Aptarti mokinio įsivertinimo testo rezultatus ir atsižvelgti į juos planuojant karjerą. | |
| Grupinės konsultacijos gyvai ir nuotoliniu būdu (refleksija po veiklinimo vizitų, aptarimas) |  | Refleksija po profesinio veiklinimo vizito. Grupėje aptarti klausimus, pastebėjimus, emocijas ir apibendrinti veiklinimo vizito metu gautą informaciją bei susieti ją su karjeros galimybėmis. Skatinti mokinius domėtis darbo pasauliu, savo karjera; aptarti rūpimus klausimus apie karjerą grupėje. | |

1. **PROFESINIS VEIKLINIMAS**

|  |  |  |  |
| --- | --- | --- | --- |
| **Paslaugos pavadinimas** | **1 – 4 kl.** | **5 – 6 kl.** | **7 - 8 kl. ; I – II gimnazijos kl.** |
| Susitikimai su įvairių profesijų atstovais, pažintys su profesijomis, mokykloje arba ekskursijose | Vizitai, ekskursijos, skirtos pažinčiai su įvairiomis profesijomis. | | |
| Profesinio veiklinimo pažintiniai /  informaciniai vizitai |  | Susipažinti su ne mažiau kaip trimis profesijomis ir bent vienu sektoriumi. | |

1. **INFORMAVIMAS**

|  |  |  |  |
| --- | --- | --- | --- |
| **Paslaugos pavadinimas** | **1–4 kl.** | **5 – 6 kl.** | **7 - 8 kl. ; I – II gimnazijos kl.** |
| Informaciniai vizitai į klases (teikiama karjeros plėtojimui aktuali informacija, galimybės, etapai ir kt.) |  | Klasėse teikiama bendra informacija apie aktualius mokymosi ir karjeros pasiūlymus, svarbius etapus, sąlygas ir galimybes, kt. | |
| Informaciniai renginiai karjeros tema | Karjeros dienos; specialybes pristatantys renginiai; kviestinių lektorių paskaitos, seminarai, dirbtuvės ir kt. | | |

1. **PAPILDOMŲ VEIKLŲ ORGANIZAVIMAS**

|  |  |  |  |
| --- | --- | --- | --- |
| **Paslaugos pavadinimas** | **1 – 4 kl.** | **5 – 6 kl.** | **7 - 8 kl. ; I – II gimnazijos kl.** |
| Darbas porose / grupėse, situacijų modeliavimas (pavyzdžiui, darbo pokalbio imitacijos) |  | Išmokti save dalykiškai pristatyti (pokalbyje dėl darbo, arba kitoje aplinkoje). | |
| Teminių filmų, knygų pristatymas ir aptarimas;  asmenybių gyvenimo istorijų nagrinėjimas |  | Bent vienos knygos, filmo, susijusių su karjeros kompetencijomis, pristatymas ir aptarimas. | |
| Intensyvus profesinis veiklinimas (darbas vasarą, savanorystė) |  |  | Galimybė įdarbinti vasarai, profesijos pasimatavimui, savanoriškai veiklai. |
| Mainų programos ir kt. projektinė veikla |  |  | Galimybė tobulinti profesines ir karjeros kompetencijas dalyvaujant mainų programose ir projektinėje veikloje. |
| Verslumą ugdantys užsiėmimai |  | Didinti mokinių verslumo galimybes ir lavinti su verslumu susijusius įgūdžius per neformaliojo švietimo ir ugdymo karjerai veiklas. | |
| Teminės stovyklos |  | Dienos, savaitės stovyklos, susijusios su karjeros temomis. | |
| Mokyklos bendruomenės informavimas profesinio orientavimo temomis |  | [www.mukis.lt](http://www.mukis.lt) ir kt. | |

**VEIKLOS PLANAS**

|  |  |  |  |
| --- | --- | --- | --- |
| **Eil.Nr.** | **Veiklos turinys** | **Data** | **Dalyviai** |
| 1. | Ugdymo karjerai veiklos plano parengimas | 2024 m. rugpjūčio - rugsėjo mėn. | I.Vainutienė |
| 2. | “Tarptautinių studijų dienos” | **2024 m. rugsėjo mėn. Vilnius / Kaunas** | I - III gimnazijos klasių mokiniai ir jų tėvai individualiai |
| 3. | “Studijų regata 25“ Klaipėdoje | 2025 m. vasario mėn. | I - III gimnazijos klasių mokiniai, I. Vainutienė, klasių vadovai |
| 4. | Išvyka į „Karjera ir Studijos`2025“ parodą Kaune | 2025 m. sausio mėn. | II - III gimnazijos klasių mokiniai, I.Vainutienė, klasių vadovai |
| 5. | “Moksleivi, iškeisk pamoką į paskaitą”, Klaipėdos universitetas  Virtualūs susitikimai su mokslu ir mokslininkais | 2025 m. kovo mėn. | II – III gimnazijos klasių mokiniai (integracija su biologija, chemija, kūno kultūra, istorija) |
| 6. | Dalyvavimas „Karjeros dienoje“ Klaipėdos technologijų mokymo centre ir kt. | 2025 m. kovo – balandžio mėn. | I - II gimnazijos kl. mokiniai, I.Vainutienė, klasių vadovai |
| 7. | Profesinio kryptingumo testai | Mokslo metų eigoje | 5 - 8 kl. ir I - III gimnazijos kl. mokiniams pagal individualų poreikį. |
| 8. | Klasės valandėlės - grupinės konsultacijos, paskaitos, užsiėmimai skirti karjeros ugdymui | Mokslo metų eigoje | Pagal klasės vadovo pageidavimą |
| 9. | Susitikimai su atskirų profesijų atstovais, dalyvavimas piešinių konkursuose ir kt. | Mokslo metų eigoje | 1 – 4, 5 – 8 klasių mokiniai |
| 10. | Informacijos teikimas apie vykstančius reginius karjeros ugdymo temomis, apie studijas, atvirų durų dienas universitetuose, kolegijose, profesinėse mokyklose | Mokslo metų eigoje | I.Vainutienė, klasių vadovai |
| 11. | Individualios konsultacijos mokiniams ir jų tėvams, pedagogams. | Mokslo metų eigoje | I.Vainutienė, mokinių tėvai, pedagogai |
| 12. | Profesinio veiklinimo vizitai į įmones, įstaigas, mokymo/si institucijas (pažintiniai, patyriminiai, nuotoliniai) | Mokslo metų eigoje | 7 – 8 kl., I-III gimnazijos klasių mokiniams pagal galimybes klasių vadovai, dalykų mokytojai, |
| 13. | Mokinių konsultavimas, susidarant individualius karjeros planus, poreikių analizavimas: individualios ir grupinės konsultacijos, supažindinimas su naujausiais dokumentais, reglamentuojančiais priėmimo į įvairias ugdymo įstaigas 2025 m. taisykles ir jų pakeitimus,  individualios konsultacijos renkantis profesiją ir studijas | Mokslo metų eigoje. | I.Vainutienė |
| 14. | Dalyvavimas įvairaus tipo mokymo įstaigų atvirų durų dienose, susitikimai su įvairių mokymo įstaigų atstovais | Mokslo metų eigoje | Mokiniai, pedagogai, klasių vadovai, I.Vainutienė |
| 15. | Konsultacijos apie studijas užsienio mokyklose | Mokslo metų eigoje | Pagal poreikį ir atskirą suderinimą su KASTU, kalba.lt ir kt. |
| 16. | Supažindinimas ir mokymas naudotis AIKOS duomenų baze, LAMA BPO, mokinių ugdymo karjerai informacine svetaine MUKIS ir kitais informaciniais šaltiniais (7 - 8 kl.; I – III gimnazijos kl. mokiniams) | Mokslo metų eigoje | I.Vainutienė, pavaduotoja ugdymui V. Ukrinienė |
| 17. | Kompetencijų tobulinimas karjeros specialistams skirtuose pasitarimuose, mokymuose, seminaruose, Klaipėdos karjeros specialistų metodiniame būrelyje | Mokslo metų eigoje  (Pagal poreikius ir galimybes) | I.Vainutienė |

\*Mokslo metų eigoje planas gali būti koreguojamas pagal poreikį

PARENGĖ

Karjeros specialistė Inga Vainutienė